Waa dhab oo runtii xubin kama nihin, oo guddaha maanu gelin, laakiin waxaanu fursad u helnay, in aanu la kulano ilaa Toban Wasiir iyo ilaa iyo dhawr iyo toban Safiir, iyo Madax kale oo ergo ah, iyo madax iyo saraakiil aad u badan oo ka mid ah EU-da,waxaana runtii uga waranay xaalada Somaliland, taariikhdeeda iyo qadiyadeeda, iyo geedi socodka Dimuqraadiyadeeda, aadna waa la inoogu bogaadiyey sidii wanaagsanayd ee aynu u galnay Doorashadii inoogu dambaysay, waxaanay aad inoogu xoojiyeen sidii aynu u ilaashan lahayn midnimadeena, nabadeena iyo dimuqraadiyadeena, waxa kale oo ay inagu dhiirigeliyeen inaynu codkeena kor u sii qaadno, oo aynu khaasatan aad u isticmaalno Warbaahinta, ka Bulshada iyo ka kaleba.
